QUADERNS  D'INVESTIGACIÓ REP LA MEDALLA D'OR D'ALAQUÀS
29/04/2022

# QUADERNS D'INVESTIGACIÓ REP LA MEDALLA D'OR D'ALAQUÀS

*   29/04/2022
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=20571

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20571%2F0&title=Ajuntament%20d%27Alaqu%C3%A0s.%20Premsa.QUADERNS%20D%27INVESTIGACI%C3%93%20REP%20LA%20MEDALLA%20D%27OR%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20571/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20571/29042022whatsapp_image_2022-04-29_at_10_42_00_am_Form_4.jpg)](https://www.alaquas.org/ficheros/documentos/2022/2/20571/29042022whatsapp_image_2022-04-29_at_10_42_00_am_Form_10.jpg "<a href='https://www.alaquas.org/ficheros/documentos/2022/2/20571/29042022whatsapp_image_2022-04-29_at_10_42_00_am_Form_10.jpg' target=_blank><i class='fa fa-external-link' aria-hidden='true'></i>.QUADERNS  D'INVESTIGACIÓ REP LA MEDALLA D'OR D'ALAQUÀS</a>")

L'Alcalde d'Alaquàs, Toni Saura, lliura al col·lectiu la màxima distinció del poble en reconeixement a la tasca desenvolupada durant els seus més de 40 anys de vida

El col·lectiu Quaderns d’Investigació va rebre ahir dijous 28 d’abril la Medalla d’Or de la Ciutat d’Alaquàs. Es tracta de la distinció més prestigiosa atorgada per l’Ajuntament d’Alaquàs en nom de la ciutadania que reconeix el treball realitzat pel que està considerat com”el llibre del poble” i que posa en valor la seua especIal contribució a la història d’Alaquàs. La Medalla va ser rebuda pel director de la publicació, Enric Juan Redal i per les persones que fan possible aquesta publicació, de mans de l’Alcalde d’Alaquàs, Toni Saura, en un acte emotiu celebrat al Castell d’Alaquàs.

L’acte, que va ser retransmet en directe pel canal oficial de Facebook de l’Ajuntament d’Alaquàs i va ser interpretat a la llengua de signes, es va iniciar amb l’actuació de la Unió Musical d’Alaquàs. A continuació, la vicesecretària de l’Ajuntament d’Alaquàs, Marta Belda, va donar lectura a l’acord relatiu a la proposta d’acord  de concessió de la Medalla d’Or a Quaderns d’Investigació adoptada el passat 24 de setembre de 2020 per unanimitat a proposta del col·lectiu Alaquàs Debat. Per a conéixer més a prop l’essència d’aquesta publicació així com la seua trajectòria, es va projectar un vídeo en el qual es posa de rellevant el treball desenvolupat que es pot consultar en el següent enllaç: [https://www.youtube.com/watch?v=cJMsbT6QqYI](https://www.youtube.com/watch?v=cJMsbT6QqYI).

A continuació, l’Alcalde d’Alaquàs, Toni Saura, va reconéixer públicament Quaderns per la seua “especial significació en la vida social i cultural del nostre poble, per la seua rellevància en la nostra història local i per ser part fonamental en la construcció permanent d’allò del que totes les persones que estem ací ens sentim molt orgulloses: Alaquàs”. El primer edil va destacar que “les històries locals són essencials per al coneixement de la memòria i fonamentals per al futur. Alaquàs és una ciutat amb una història valuosa que Quaderns d’Investigació s’ha encarregat d’estudiar i aprofundir en tots els seus aspectes des de fa 4 dècades, un treball que serveix perquè les generacions futures entenguen el lloc en què viuen”. Va insistir també que “des de 1981 Quaderns pertany a la ciutat d’Alaquàs, és part integrant del nostre municipi perquè les persones que habitem ací ense sentim indentificades. De les seues pàgines ha eixit el fonament històric i social que ha fet possible esdeveniments tan importants per a Alaquàs com la recuperació del Castell d’Alaquàs, l’agermanament amb la ciutat italitana de Cremona i el reconeixement com a Festa d’Interés Turístic per al  Cant de la Carxoa i de la Cordà del Crist. Un treball que que ha servit també per a diverses obres literàries i musicals com la publicació ‘Alaquàs amb nom de dona’ on es recupera la història d’Alaquàs”. L’Alcalde va finalitzar el seu discurs assegurant que “Quaderns significa futur, esperança, llibertat i dignitat i per això, aquesta Medalla no sols és un homentatge a la seua trajectòria sinó al futur de l’entitat i del nostre poble, a que participe en el lideratge del nostre futur col·lectiu. A Alaquàs comptem amb dos grans referents: Quaderns d’Investigació i el Castell d’Alaquàs”.

Després del seu discurs, l’Alcalde va procedir al lliurament de la Medalla a tot el col·lectiu. A continuació, van intevindre algunes de les persones que fan possible la publicació: Adrià Hernández, que va donar lectura a “Una mirada des de la investigació de documents”, Pau Sarrió va intervindre amb “Una mirada des de l’oportuntiat de publicar els primers treballs d’investigació”, Teresa Guerrero amb “La mirada des de la conservació i estudi de les imatges”, Pepe Soriano amb “Una mirada des de la memòria oral” i Lola Alfonso amb “La mirada des de la perseverança d’un projecte”.

L’acte es va tancar amb la intervenció del director de la publicació Quaderns d’Investigació d’Alaquàs, Enric Juan Redal, qui va donar lectura a “Una mirada des de l’agraïment” a través de la qual va voler recordar totes les persones que han fet possible aquest “treball col·laboratiu d’investigació. La concessió ens dona l’oportunitat de mostrar el nostre agraïment a totes les persones i institucions que ens han ajudat, entre ells per descomptat l’Ajuntament d’Alaquàs. Un treball de més de 150 investigadores i investigadors que amb els més de 350 estudis publicats conformen un corpus documental de 10.000 pàgines i unes 3500 fotografies recuperades”. Quaderns és una obra col·lectiva, el seu èxit són els grups de treballs, el haver 0rganitzat a través d’un llibre la participació d’alguns centenars de persones. És un reconeixement a totes les persones que hem participat però, especialmente, al poble d’Alaquàs, a totes les persones que hem viscut ací”.

L’acte de lliurament es pot visualitzar al canal oficial de Facebook de l’Ajuntament d’Alaquàs, SOMALAQUÀS.